Борис Джонсън плаши с " катастрофа " при опит за стопиране на Брекзит Външният министър на Великобритания Борис Джонсън обяви в специална реч , че всякакви опити за преобръщане на процеса по излизането на Великобритания от Европейския съюз ще се окажат " катастрофална грешка " , но призна , че разбира чувствата на " скръб и отчуждение " , споделяни от онези , които искат Обединеното кралство да остане в Общността . " Асошиейтед прес " коментира , че британският външен министър Борис Джонсън цели да успокои британските избиратели , които са притеснени от излизането от ЕС , че " Брекзит не е основание за страх , а за надежда " . Първият дипломат на Великобритания коментира още , че Брекзит не отслабвал " геостратегическата позиция " на страната му , тъй като проектът по излизането на Великобритания от ЕС " не трябва да е националистически , а може да бъде интернационалистически . Джонсън добави , че след като Брекзит би могъл да събуди много повече надежда отколкото страхове , британското правителство трябва да " достигне " до всички , които са разтревожени относно окончателния резултат от процеса .